《归鼎湖作 其一》
明代·释元觉

大道原无住，斯行亦偶然。片帆悬渡口，孤棹入湖天。

山色留前古，溪声送暮年。江心应有月，松际几时圆。

作者简介：元觉（一六二四—一六八一），字离幻。晚居石洞，因以为号。顺德人。俗姓简。从宗公剃度，礼栖壑受圆具。宗公示寂，遂继席主法华林寺。后住循州罗浮石洞。事见清温汝能《粤东诗海》卷九八。